runetrust/blame-folketinget-dk huggingface dataset:
Pernille Skipper (EL), 2021-05-28:
Vi vil se nogle grundlæggende rettigheder til alle, og hvis der er nogen, der har lyst til at købe mere end det, så må de hjertens gerne gøre det.
Men problemet er jo, at udviklingen er gået den modsatte vej.
Altså, det er jo basalt, hvad man skulle ud at tilkøbe, det er jo fødselsforberedelse, man skal tilkøbe, og det må selv Nye Borgerlige vel mene at alle skal have adgang til, også på små hold, ikke?
Marlene Ambo-Rasmussen (V), 2021-05-28:
Ja, altså, vi er jo klar til det, vi kommer med i vores udspil, og det er jo at sikre nogle rettigheder og nogle garantier for de fødende.
Så det er alle de syv punkter, der står i vores forslag.
Det sidste punkt handler om hele organiseringen på området, og det er måske ikke noget, man decideret lovgiver om; der skal man ind at kigge på, hvor mange steder man har i landet, hvor man kan føde.
Det er også en ting, vi gerne vil have en diskussion om.
For vi er netop bange for, at der er nogle udfordringer ved de her store fødesteder.
Til sidst i forhold til det andet med, at man havde fjernet noget på forhånd, vil jeg sige, at det jo lidt var fugle på taget, for regeringsmagten skiftede.
Så det er måske sådan en lidt indspist diskussion.
Stinus Lindgreen (RV), 2021-05-28:
Tak, formand, og mange tak til alle jer, der har skrevet under på borgerforslaget om bedre fødsler.
Vi kan jo høre, at der er bred enighed her i Folketingssalen om, at det her er et virkelig vigtigt område, som der skal tages hånd om.
Vi har alle sammen læst og er blevet berørt af de mange historier, der har været i medierne, og som fortæller om et voldsomt presset fødeområde.
Det er ikke rimeligt, at fødende og nye familier skal føle sig utrygge, og det er ikke rimeligt, at personalet på fødegangene skal løbe alt, alt for hurtigt.
Der er både brug for handling på kort sigt og planer på længere sigt.
Flere har allerede peget på de akutte problemer, der er, særlig her i
Region Hovedstaden
Derfor er det også dejligt, at vi i regionen, hvor jeg som bekendt også sidder, har bevilget ekstra 24 mio. kr. til fødeområdet for at imødekomme en del af problemerne, ligesom det ganske givet kommer til at fylde i de budgetforhandlinger, som vi er ved at tage hul på.
På det mere overordnede plan er der også brug for handling.
Vi skal sikre en tryg og god start på tilværelsen som familie, og vi skal sikre ordentlige arbejdsvilkår for sundhedspersonalet.
Det er en omfattende og kompleks problemstilling, som jeg ser meget frem til at drøfte med alle Folketingets partier.
Vi har i Radikale Venstre, ligesom en række andre partier, fremlagt vores planer for, hvad vi mener der skal gøres på fødeområdet, og der er rigtig mange ting, der skal ses på.
Det starter jo allerede ved den første jordemodersamtale, og der skal også sikres ordentlig fødselsforberedelse, så alle får en tryg og god start på den nye tilværelse.
Der skal sikres nok personale på fødegangene, vi skal sørge for ro og trygge rammer omkring selve fødslen – nogle, der tager hensyn til den enkelte familie og deres behov – og vi skal tage hånd om familien efter fødslen, på fødegangen eller i hjemmet.
Netop fordi der er så mange aspekter, er det afgørende, at det gøres grundigt og med blik for det samlede sundhedsvæsen.
Derfor ser jeg frem til at læse de anbefalinger, som Sundhedsstyrelsen netop nu arbejder på, så vi virkelig kan tage hånd om problemet, finde de rette løsninger og sikre den nødvendige finansiering.
Jeg deler til fulde intentionen i borgerforslaget, for der er rigtig meget at tage fat på, og jeg glæder mig til forhandlingerne.
Tak for ordet.
Kirsten Normann Andersen (SF), 2021-05-28:
Tak for det, og tak til alle jer, som har formået at samle opbakning til det her vigtige borgerforslag.
Fødselsområdet har for længe stået over for alt for store udfordringer.
Det er klart for os herinde i Folketinget, men det er i den grad også blevet klart for den brede befolkning i Danmark.
Borgerforslaget om bedre fødsler viser, at vi bliver nødt til hurtigst muligt at tage hånd om udfordringerne på området.
Jo længere tid der går, desto mere skade lider både personale og borgere.
Vi er i SF meget enige i, at der skal afsættes tilstrækkelig tid og ressourcer til at yde omsorg og støtte til de fødende.
En god fødsel er meget mere end at tage imod barnet, når det fødes.
For mange års fokus på effektivitet har resulteret i fødeafdelinger, som nærmere kan betegnes som egentlige fødefabrikker.
Gode anbefalinger fra Sundhedsstyrelsen er reduceret til det strengt nødvendige, men den fødende har netop brug for en jordemoder, som har tid, og tid er den vigtige faktor, når jordemoderens arbejdsmiljø også skal forbedres.
Nu er det de fødendes tur, og i SF vil vi gerne give gravide, fødende og nye forældre nogle rettigheder, som skal sikre, at fødsler bliver den skønne oplevelse, som det skal være.
Og nej: I SF tror vi ikke på, at gravide, fødende eller nye forældre kræver mere, end der er behov for.
At føde er livets mirakel; sådan en once in a lifetime-oplevelse.
Derfor er det også så vigtigt, at den fødende er tryg, både før, under og efter en fødsel.
For selv om en fødsel er et mirakel, så kan meget gå galt, og for den fødende kan man i den situation føle det, som om alt går galt, hvis man ikke er velforberedt, og jeg kender ingen – som i ingen overhovedet – som ikke har haft et behov for at tale om fødslen efterfølgende.
En fødsel kan nemlig også været en traumatisk oplevelse, men følgevirkningerne kan forebygges med samtaler, undersøgelser, gode råd om efterveer, amning, syninger og alt det andet, der også følger med.
Det, der er sparet, er ikke nødvendigvis tjent.
I SF mener vi, at fødsler er et anliggende for vores fælles samfundsindsats, og vi er derfor også betænkelige ved privatisering af området.
Vi synes, det er en glidebane, når flere og flere kommende forældre ser sig nødsaget til at købe sig til ekstra jordemoderbesøg, scanninger, fødselsforberedelser, fødsels- og barselsophold.
Derfor vil vi også prioritere lige adgang til gode fødsler for alle, også i forhold til borgerforslaget.
Borgerforslaget er på lange stræk helt i overensstemmelse med SF’s bud på forbedringer på fødselsområdet i øvrigt, og derfor støtter vi også borgerforslaget i sin helhed med prioriteringer af ressourcer til fødselsforberedelse, kendt jordemoder, tid til gode fødsler og ret til barselsophold for familier, som har brug for det.
Fødsler skal være en dejlig once in a lifetime-oplevelse.
Tak for ordet.
Lars Boje Mathiesen (NB), 2021-05-28:
Jeg undrer mig lidt over sådan et angreb på de private jordemødre, så jeg skal bare lige have helt bekræftet, om Enhedslisten mener, at det skal forbydes at give de her ydelser og de her servicer, eller om Enhedslisten mener, at det bare handler om at sikre nogle rettigheder for alle, sådan at der stadig væk er nogle, der kan tilkøbe noget mere, hvis de synes, de har behov for det, sådan at der stadig væk vil være forskel på, hvad folk kan gøre.
Så hvor ligger man: Vil man forbyde det, eller vil man bare sikre nogle grundliggende rettigheder til alle, og så kan nogle tilkøbe mere, hvis de har lyst til det?
Camilla Fabricius (S), 2021-05-28:
Jeg skal gøre det kort.
Tak for ordførerens engagement på fødeområdet, også tak for de drøftelser, vi har haft på gangene på Christiansborg.
Det synes jeg også er væsentligt at sige til dem, der lytter på, nemlig at det faktisk er noget, vi diskuterer i hverdagen.
at vi får det vidnesbyrd fra Sundhedsstyrelsen om, hvad det er, der skal ske på svangreområdet – så peger ordføreren alligevel på, at vi skal indkalde, før vi har det.
Er det ikke sådan, at vi i virkeligheden bedst træffer beslutninger, når vi ved, hvad det er for et grundlag, vi står på?
Kirsten Normann Andersen (SF), 2021-05-28:
Der er jo ingen tvivl om, at man har skåret ned på eksempelvis sådan noget som jordemoderbesøg forud for fødslen, og der er også skåret ned på omsorgen for den fødende efter fødslen.
Det kan vi jo regne ud.
Når nogle kvinder bliver sendt hjem 4 timer efter fødslen, er der en hel masse efteropgaver, som simpelt hen ikke bliver løftet.
Kunne man ikke godt have forventet, at anbefalinger fra Sundhedsstyrelsen som minimum er det, som man også kommer til at leve op til ude i det offentlige sundhedsvæsen i dag?
Magnus Heunicke (S), 2021-05-28:
Det er jo helt korrekt, at der allerede findes nogle.
Altså, det kan godt lyde, som om der ingen anbefalinger er, men der kommer nogle nye opdaterede anbefalinger, og dem ser vi alle sammen frem til at få.
Men hvis man dykker ned i dem, der gælder nu her, og som nu har 8 år på bagen, må man jo bare konstatere, at ja, man opfylder det, men det er i hvert fald ikke nogen overopfyldelse, der sker udeomkring.
Og man har måske barberet ned alle mulige steder, hvor man lige kunne, i årlige sparerunder og andet.
Og det kan et område holde til en vis periode, og så kan det ikke længere.
Det er det, vi ser nu.
Det kan ikke holde til det længere.
Derfor er det vores ambition fra regeringens side, at nu kommer det sundhedsfaglige oplæg fra Sundhedsstyrelsen i deres svangreomsorgsanbefalinger – og de bliver gode at have – men derudover er det jo en politisk opgave at sikre, at vi altså lægger et løft oven på det, hvor vi får finansieret nogle af de ting, som de så peger på fra Sundhedsstyrelsens side kan være gode idéer og kan have en god effekt.
Kirsten Normann Andersen (SF), 2021-05-28:
Tak for det, og tak for ministerens svar på spørgsmålet.
Jeg lægger selvfølgelig mærke til, at ministeren gentager, at regeringen også lægger vægt på, at vi skal have ret til 2 dages barsel efter endt fødsel.
Det er jo i de dage, hvor man har muligheden for at forebygge genindlæggelser og frustrationer og traumer og alt mulig andet, som kan følge af en fødsel, som jo er en svær ting, men også en vældig god oplevelse.
Jeg synes jo, det er positivt, at borgerne selv peger på, hvad det egentlig er for nogle oplevelser, de har, og hvorfor det er, der er brug for forbedringer lige præcis her.
Men det er anbefalinger.
Er vi ude i, at sundhedsloven fra 2007 svigter os, fordi vi har udhulet området over tid og nu har brug for at skulle lave genopretning område for område?
Så glæder jeg mig blot over, at regeringen er klar til at gøre det også på præcis det her område.
Magnus Heunicke (S), 2021-05-28:
Jeg prøver at svare så klart som muligt.
Jeg skal bare forstå spørgsmålet.
Hvis der fra ordførerens side spørges til, om jeg her vil redegøre for vores finanslovsforslag, så vil jeg selvfølgelig ikke det.
Jeg tror også, at ordføreren kender arbejdsgangen godt nok til at vide, at det ikke kommer til at ske.
Men det, der kommer til at ske, er, at vi indkalder til forhandlinger.
Vi vil afsætte midler til at dække det løft af de områder, bl.a. fødeområdet, som vil være indeholdt i de forhandlinger.
Så er det jo en regerings opgave at finde de midler.
Men som ordføreren selv har været inde på, så er et oplagt sted da finansloven.
Vores mål er ikke, at der skal gå flere år, før det her løft kan ske.
Det skal ske så hurtigt som overhovedet muligt, og vi er klar til at sætte finansiering af til det up front, hvis jeg må sige det, formand – eller så hurtigt det kan lade sig gøre.
Jeg synes, at de møder, jeg har med jordemødre og nybagte mødre, og det her borgerforslag og den kæmpe opbakning, borgerforslaget jo har fået fra befolkningen, viser, at dem, der arbejder på fødegangene, og de nybagte forældre har nogle oplevelser, som står i skarp kontrast til, hvordan det egentlig skulle være i Danmark.
Og når vi har så vigtigt et område, nemlig starten på familien, starten på livet, som på den måde står i skarp kontrast til, hvordan vi godt ville have det til at være, så er det vores opgave og vores pligt at sikre, at vi får rettet op på det.
Mange, mange tak for det spørgsmål.
Jo, det vil være sådan, at i den sundhedsforhandling, vi indkalder til og indbyder til, vil vilkårene for fødende før, under og efter, altså svangreomsorgen, være et vigtigt punkt.
Det vil fra vores side være et fuldt finansieret forslag, altså med finansiering til de forhandlinger, vi skal have.
Vi kommer ikke uden om, at der skal bruges flere penge.
Noget er organisering, og det har jeg været inde på.
Der kan være noget med personalegrupper og andet.
Men der kommer også til at skulle være finansiering med.
Vi kan ikke bare bilde hinanden ind, at vi kan løfte et område, som i så lang tid er blevet presset til det yderste.
Vi skal være klar til at bruge flere penge, så det vil regeringen selvfølgelig være klar til.
Mai Mercado (KF), 2021-05-28:
Tak, og tak for talen.
Jeg tror, at alle, som har fulgt med i mediernes beretninger om fødende kvinder, der bliver sendt af sted i en taxa for lige pludselig at skulle skifte fødested, er enige om, at det bestemt er en utryg situation at stå i.
Nu nævner ministeren så, at fødeområdet vil indgå i forbindelse med en kommende sundhedsplan.
Men jeg tror også, der er nogle, som gerne vil have, at det går lidt stærkere.
Jeg ved, at man, når man sidder i regering, jo planlægger et finanslovsforslag tidligt, så jeg tænker, at man nok er godt i gang med det nu, for at det blive klar og kvalificeret til præsentationen i august.
Så jeg vil egentlig bare sådan helt stilfærdigt spørge, om ikke det er relevant at prioritere fødeområdet, inden man kommer til det store brag og til den store forhandling.
For inden en sådan aftale skal udmøntes, når der jo allerede at gå nogle år, og det er her og nu, at der er brug for, at der kommer flere hænder, eksempelvis flere jordemødre til landets fødeafdelinger.
Stinus Lindgreen (RV), 2021-05-28:
Nu bliver det måske en lille smule teknisk.
Jeg er enig i den sidste del, for selvfølgelig skal dårlige artikler trækkes tilbage, uanset hvad feltet handler om.
Jeg har stadig væk svært ved at se, at det her adskiller sig fra andre debatter, også inden for mit eget område, hvor fagfæller kritiserer hinanden, hvor de måske ikke gider diskutere direkte med hinanden, men hvor de kritiserer hinanden og derved også taler til det bredere videnskabeligt felt.
Det er for mig at se, sådan det fungerer.
Men er hr. Henrik Dahl ikke lidt bekymret for, at den her debat faktisk kan føre til, at færre forskere ønsker at deltage i den offentlige debat og ikke ønsker at komme ud og sige, hvad de vil, fordi de er bange for den respons, der vil komme herindefra og fra andre dele af samfundet?
Mai Mercado (KF), 2021-05-28:
Men det var slet ikke lige det, jeg spurgte om.
Selvfølgelig kommer der finansiering med en sundhedsplan, for ellers giver det ikke mening at lave den, og man kan jo ikke sige, at man vil prioritere fødeområdet, hvis der ikke kommer penge med.
Så det gik jeg sådan set ud fra.
Det, jeg spurgte til, er i forhold til at det jo vil tage noget tid, dels forhandlinger, dels at sikre, at man så får lavet det lovarbejde og alle de ting, der skal til, i forbindelse med sådan en sundhedsplan.
Så det kan jo godt række nogle år ud i fremtiden.
Og jeg tænker ud fra ministerens tale, at ministeren er enig i, at det er her og nu, at der er en udfordring.
Derfor vil jeg bare spørge til, om regeringen har nogle planer om allerede til næste år med finanslovsforslaget, som altså kommer, at prioritere fødeområdet.
Og nu håber jeg på et lidt mere klart svar.
Marlene Ambo-Rasmussen (V), 2021-05-28:
Og tak til ministeren for talen.
Det er jo skønt, at ministeren bevæger sig meget mere ind over Venstres udspil på fødselsområdet, altså, jeg kunne vitterlig tage fire-fem af de emner, som jeg noterede ned, som specifikt lægger i vores udspil.
Så det tegner jo positivt.
Nu er det her jo et vigtigt område, det har ordførererne også italesat i dag, det har ministeren også italesat, det har Venstre også italesat adskillige gange, og så meget desto mere er det jo bare så ærgerligt, at ministeren bliver ved med at skubbe en drøftelse, nogle forhandlinger, en snak i ordførerkredsen omkring netop det her område til engang ud på efteråret.
Jeg synes, at vi faktisk lige nu har en åbning, og jeg kan ikke forstå, hvorfor ministeren ikke allerede nu indkalder til nogle indledende drøftelser til afholdelse efter de sidste afstemninger i næste uge.
Camilla Fabricius (S), 2021-05-28:
Tusind tak for spørgsmålet.
Jeg oplever, at ordføreren for Det Konservative Folkeparti har fødselsområdet tæt på hjertet, og at hun også er ret præcis i det – også med sit eget forslag, som vi skal behandle senere i dag.
Det står i vores forståelsespapir, og det er også noget, vi var ude med før valget.
Jeg synes også, det er vigtigt, at vi står på et fagligt og sagligt grundlag, når vi skal træffe vores beslutninger.
Ordføreren spørger til, hvordan det skal finansieres.
Der kan jeg jo godt være ærlig og sige, at det lader jeg være op til ministeren at være med til at forhandle i forbindelse med finansloven.
Det har jeg fuld tillid til at han er kompetent og duelig til.
Jeg glæder mig rigtig meget til sammen med de andre ordførere at være med til at udmønte det i de forhandlinger.
Der tror jeg faktisk, vi står rigtig godt, fordi det er et bredt flertal i Folketinget, som ønsker, at der skal ske noget på fødselsområdet.
Mai Mercado (KF), 2021-05-28:
Tak for en rigtig fin tale.
Nu spurgte jeg jo ministeren om, fra hvornår vi kunne forvente at der ville komme penge til det.
Jeg tror egentlig, at de fødende er mindre optagede af, om det er i forbindelse med en sundhedsplan eller en finanslov.
Det næste forslag, vi skal behandle her i salen i dag, er jo Konservatives eget forslag om flere jordemødre, og det, Jordemoderforeningen anbefaler, vil koste i omegnen af 112 mio. kr.
Magnus Heunicke (S), 2021-05-28:
Vi har den danske model, og den er jo sådan, at det er arbejdsmarkedets parter, der forhandler.
Det har jeg jo altså ingen mulighed for at diktere eller blande mig i.
Jeg kan kun observere og se, hvordan de forhandler, og hvordan de er i forhandlingsfællesskab, og om de så er tilfredse eller ej, må være deres egen beslutning.
Pernille Skipper (EL), 2021-05-28:
Altså, det er jo rigtigt, at både Enhedslisten, Socialdemokraterne og andre partier i Region Hovedstaden har sat nogle flere penge af til at ansætte flere, men det løser jo kun det halve problem, og det løser bestemt heller ikke det akutte problem, der er på en del fødegange, særlig i hovedstaden, som ministeren også siger.
Og så kan det godt være, at ministeren står og siger, at han ikke forhandler løn, men det er der jo en anden minister, der gør.
Lige nu er problemet jo altså, at det, at man bliver ved med ikke at ville forholde sig til det problem, betyder, at der er fødende, der ikke får den hjælp, de skal have, og den støtte, de skal have, til fødslerne, og at man formentlig kommer til at bruge en masse penge på at hyre vikarer, så det bliver endnu dyrere for det offentlige, for overhovedet at få det til at køre rundt.
Så hvad vil regeringen gøre, hvis ministeren ikke kan gøre noget?
Magnus Heunicke (S), 2021-05-28:
I forhold til den her sommer vil jeg sige, at jeg også er bekymret.
Det gælder ikke alle fødegangene, men der er nogle fødegange, og det er primært dem i hovedstaden – det er jo ikke nogen hemmelighed – som jeg må sige jeg er bekymret for, og fra ministeriets side vil vi gøre, hvad vi kan, for at hjælpe de regioner og de fødegange, som står i akutte problemer.
Jeg kan forstå, at i Region Hovedstaden har de sat flere midler af til forskellige løft.
Det synes jeg er klogt og fornuftigt at man gør, og jeg forstår, at det også er et bredt forlig, de har lavet omkring det.
Så det synes jeg er klogt de har gjort, men det, vi skal sikre, er jo, at alle dem, der skal føde i den her sommer, også kan være trygge, uanset hvor det er henne i Danmark.
Jeg kan jo ikke lige forhandle løn for jordemødre; det er heller ikke mig, der gør det, og det ved fru Pernille Skipper jo også godt.
Men det, vi kan, er at sikre, at vi gør alt, hvad vi kan, for at hjælpe, hvis der er behov for hjælp nogle steder her i løbet af de næste måneder.
Pernille Skipper (EL), 2021-05-28:
Tak for det, og tak til ministeren for talen og også for støtten til, at vi skal have indført rettigheder til fødende, og at vi skal have rettet op på de problemer, der er på fødegangene.
I virkeligheden er det jo ret glædeligt, at vi er så mange herinde, der gerne vil det på en eller anden måde.
Noget af det, der bekymrer mig i debatten, er jo, som ministeren også er inde på i sin tale, at der mangler noget bemanding til at sørge for, at de rettigheder så også kan blive til virkelighed, når vi endelig får dem skrevet ind i en sundhedslov, og de bemandingsproblemer oplever vi allerede nu på fødegangene.
I går, mener jeg, det var, kunne man læse, hvordan chefjordemødre på landets sygehuse ikke kan vagtplanlægge i den her sommerferie.
Selv om der ikke engang er nogen rettigheder at opfylde endnu, kan de ikke vagtplanlægge i den her sommerferie, fordi rigtig mange jordemødre og jordemoderstuderende, også nyuddannede, siger, at de ikke vil tage arbejde i det offentlige, før de får nogle bedre arbejdsvilkår og noget mere i løn.
Hvad har ministeren tænkt sig at gøre ved det?
Magnus Heunicke (S), 2021-05-28:
Sundhedsstyrelsen kommer med deres svangreomsorgsanbefalinger her inden sommerferien, og når de er kommet, vil jeg indkalde partierne til en gennemgang, og det er jo indledende drøftelser.
Der vil ikke være penge på bordet til de drøftelser, de vil komme i forbindelse med sundhedsreformen, hvor vi fra regeringens side vil forpligte os til, at det skal være en fuldt finansieret sundhedsreform, som mærkbart løfter det her område, og jeg ser frem til, at alle partier – forhåbentlig alle partier eller i hvert fald de fleste – vil være klar til at være med til det løft.
Marlene Ambo-Rasmussen (V), 2021-05-28:
For det første er Venstre også klar til at afsætte penge til finansiering af det.
Det har jeg også udtalt adskillige gange, når vi har været i medierne med vores udspil.
For det andet forstår jeg det stadig væk ikke – altså, jeg synes egentlig ikke, ministeren svarede mig.
Nu vil så bare sige det helt kort og konkret: Hvorfor indkalder ministeren ikke til nogle indledende drøftelser nu her inden sommerferien?
Magnus Heunicke (S), 2021-05-28:
Tak for den melding.
Jeg har også set, at Venstre er kommet med et oplæg – det har mange, mange andre partier også gjort, og som jeg nævnte, er der i vores forståelsespapir også nævnt præcis fødselsområdet, så jeg tror ikke, at der er nogen partier, der rigtig har sådan patent på at kæmpe mest for de fødende, selv om det måske er en god konkurrence, for så kan man jo håbe på, at der er rigtig mange, der får idéer og også er klar til at finansiere deres idéer.
Det, vi skal levere, skal finansieres.
Der skal simpelt hen være penge bag.
Vi kan ikke sidde og have en god snak med hinanden – altså, det kan vi sagtens have, men jeg insisterer på, at vi er nødt til at sætte handling bag ordene, og området her er simpelt hen for vigtigt til, at vi endnu en gang må opleve, at det blusser op kortvarigt, hvorefter man skærer ned året efter.
Vi er nødt til at lave en langsigtet plan, der også sætter reel, varig finansiering ind, og derfor må det altså hænge sammen med en samlet sundhedsreform.
Når Sundhedsstyrelsen kommer med deres svangreomsorgsanbefalinger, vil vi selvfølgelig invitere partierne over, således at de får en faglig drøftelse af disse.